Nelie Smith se dood voel soos Hansie Cronjé s’n | Netwerk24
Nelie Smith se dood voel soos Hansie Cronjé s’n
Deur Frikkie Van Rensburg, Bloemfontein 06 Mei 2016 00:05
Ek het met die nuus van Nelie Smith se verwagte dood – hy was die afgelope jaar of so baie, baie siek aan sy hart – kwaai emosies beleef, wat ek laas met Steve Strydom en Hansie Cronjé se dood ervaar het.
Nelie was ’n man wat gereeld lyne saam met die manne gevat het – selfs wanneer hulle padwerk­ gedoen het – ’n roete uit Bloemfontein uit en terug. Dan hardloop hy voor en die ouens­ moes wikkel om by te hou.
Hy het Klippies Kritzinger
in 1976 twee keer ’n dag laat oefen­ net om reg te kom vir
en die vierde toets teen die All Blacks – wat ons almal gewen het!
Nelie het my gewoonlik ná die Vrystaat-oefeninge eenkant geroep, dan het ons “kajuitraad” gehou oor die volgende dag se berig in Volksblad.
Daar was ’n baie noue band met Volksblad in daardie dae – ’n gesamentlike poging dus van Volksblad en afrigters saam met die span om die Curriebeker te wen.
Ek het nog foto’s wat met ewe groot genot om die beurt deur ou Lappies en ekke geneem is, wat wys hoe die spelers ons met wegwedstryde bietjie geroskam het.
Dit was lekker – jy’t gevoel jy’s deel van die span! Al was dit vervlaks seer, veral as daai groot hande van die twee Jansens – Joggie en Eben – op jou sitvlak ontplof!
Dit was aangename tye saam met die Vrystaatse rugbyspan. Van Rensburg is ’n oud-sportredakteur van Volksblad.
Meer oor: Lesersbrief | Nelie Smith